На основу члана 43 Закона о локалној самоуправи (``Службени лист ЦГ``, број 2/18), члана 38 став 1 Статута општине Андријевица (``Службени лист ЦГ – Општински прописи``, бр.032/18 ), Скупштина општине Андријевица на сједници одржаној 27.12.2019. године, донијела је

**О Д Л У К У**

**o образовању радних тијела Скупштине**

**1 ОПШТЕ ОДРЕДБЕ**

**Члан 1**

Овом одлуком образују се радна тијела Скупштине, уређује дјелокруг, састав, начин рада и одлучивања и друга питања од значаја за њихов рад.

**Члан 2**

За разматрање питања, предлагање аката и вршење других послова из надлежности Скупштине, образују се Одбори и Савјети као стална радна тијела Скупштине.

**Члан 3**

За разматрање и претресање појединих питања из свије надлежности Скупштина може, посебном одлуком, образовати комисије као повремена радна тијела.

**2 САСТАВ И ДЈЕЛОКРУГ РАДНИХ ТИЈЕЛА**

**Члан 4**

Радно тијело чини предсједник и одређени број чланова.

Састав радног тијела, по правилу, одговара страначкој заступљености одборника у Скупштини.

Избор предсједника и чланова радног тијела врши се у складу са Пословником Скупштине.

**Члан 5 ѕџц**

Радно тијело из свог састава, бира замјеника предсједника радног тијела.

Радно тијело има секретара.

Послове секретара радног тијела обавља лице службе Скупштине, кога одреди Секретар Скупштине.

**Члан 6**

Предсједник и чланови сталног радног тијела именују се на период од 4 године.

Мандат предсједника и чланова радног тијела траје до престанка мандата Скупштине, односно до дана разрјешења од дужности на коју су изабрани.

**Члан 7**

За чланове одбора именују се одборници Скупштине.

У савјет и Комисију, поред одборника именују се и друга лица, с тим да нјихов број не може бити већи од половине укупног броја чланова радног тијела.

**СТАЛНА РАДНА ТИЈЕЛА**

1. **ОДБОРИ**

**Члан 8**

Одбори Скупштине су:

1. Одбор за Статут и прописе
2. Одбор за избор и именовања
3. Одбор за финансије, привреду и развоиј
4. Одбор за планирање и уређење простора и комунално-стамбену дјелатност
5. Одбор за друштвене дјелатности
6. Одбор за међуопштинску и међународну сарадњу
7. **САВЈЕТИ**

**Члан 9**

Савјети Скупштине су:

1. Савјет за даванје предлога назива насеља, улица и тргова
2. Савјет за заштиту животне средине
3. Савјет за представке и притужбе грађана

**Одбор за Статут и прописе**

**Члан 10**

Одбор за Статут и прописе има предсједника и 4 члана.

Чланови одбора именују се, по правилу из рада дипломираних правника.

Одбор за Статут и прописе разматра нацрте и предлоге одлука и других општих аката које доноси Скупштина са становишта њихове усклађености са Уставом и законом и правним системом; утврђује предлог за аутентично тумачење одлука и других општих аката које доноси Скупштина; разматра опште акте јавних служби и д.о.о..чији је оснивач општина у дијелу који се тиче оствариванја јавног интереса, на које одредбе сагласност даје Скупштина, припрема предлог акта за покретање поступка за оцјену уставности и законитости одлука и других аката и у име Скупштине, даје одговор Уставном суду у поступку за оцјену уставности и законитости; разматра акта у примјени одредаба Статута и остваривање система локалне самоуправе; разматра учешће грађана у одлучивању; разматра извјештаје о раду предсједника Општине и оствариванју функција локалне самоуправе; предлаже Скупштини покретање поступка за оцјену уставности закона или уставности и законитости других општих аката, предлаже доношење одлука и других прописа; разматра предлоге Савјета за развој и заштиту локалне самоуправе; стара се о јединственој правној-техничкој обради аката и врши и друге послове у вези са остваривањем система локалне самоуправе.

**Одбор за избор и именовања**

**Члан 11**

Одбор за избор и именовањаима има предјседника и 4 члана.

Одбор за избор и именовања подноси Скупштини предлог за избор, именовање и разрјешење лица које бира или именује Скупштина, осим предлога које у складу са прописима подносе други овлашћени предлагачи; предлаже акте којима се уређују питања остваривања права и дужности одборника и функционера које именује, бира и разрјешава Скупштина; доноси појединачне акте о статусним питањима одборника и функционера које бира или именује Скупштина; разматра и подноси извјештај о давању сагласности на именовање и разрјешење потпредсједника општине и других лица у складу са посебним законима; и врши друге послове у складу са Статутом, другим прописом и овом одлуком.

**Одбор за финансије, привреду и развој**

**Члан 12**

Одбор за финансије, привреду и развој има предсједника и 4 члана.

Одбор за финансије, привреду и развој раматра нацрте и предлог одлука о буџету и завршном рачуну буџета општине, таксама, порезима, накнадама, зајмовима, задужењима, гаранцијама, акте о реализацији буџета; разматра планове и програме развоја општине из области туризма и туристичке привреде, разматра информације из програма за припрему туристичке сезоне, питања од значаја за развој привреде и пољопривреде и развој предузетништва и саобраћаја; експропријација за потребе локалне самоуправе; извјештај о раду предсједника Општине и остваривању функција локалне самоуправе; разматра план капиталних побољшања и вишегодишњи инвестициони план, акте којима се предлаже утврђиванје инвестиционе политике, план заштите од пожара; иницира доношење или измјене прописа и других аката, и врши друге послове из ове области.

**Одбор за планирање и уређење простора и комунално-стамбену дјелатност**

**Члан 13**

Одбор за планирање и уређење простора и комунално-стамбену дјелатност има предсједника и 4 члана.

Одбор за планиранје и уређење простора и комуналн о-стамбену дјелатност разматра одлуке и друга општа акта и друга питања из области урбанизма ии просторног планирања; просторне и урбанистичке планове и њихово спровођење; развојне програме у овој области ; питање уређења и коришћења градско грађевинског земљишта (средњорочни и једногодишњи програм); стање локалних путева, улица и других јавних објеката, превоз путника у градском и приградском саобраћају; питања од значаја за остваривање јавног интереса у комуналним дјелатностима; питања из области имовинско-правних односа; питања која се односе на коришћење пословних простора; разматра извјештај о раду предсједника Општине и остваривању функција локалне самоуправе; иницира измјене закона и других прописа из своје надлежности; уређује стамбене односе, и врши друге послове утврђене законом, статутом и овом одлуком.

**Одбор за друштвене дјелатности**

**Члан 14**

Одбор за друштвене дјелатности има предсједника и 4 члана.

Одбор за друштвене дјелатности разматра планове и програме из области спорта, културе, питања културног наслеђа на подручју општине; разматра питања која се односе на опште образовну, библиотекарску, издавачку и архивску дјелатност; запошљавања; питања додатних облика социјалне заштите и помоћи за лица у стању социјалне потребе; друштвене бриге о дјеци и омладини, информисања локалног становништва; разматра питања и предлаже мјере Скупштини из надлежности општине из ових области; разматра питања сарадње са невладиним организацијама; разматра извјештај о раду предсједника Општине у остваривању функција локалне самоуправе из ових области, и врши друге послове из ових области.

**Одбор за међуопштинску и међународну сарадњу**

**Члан 15**

Одбор за међуопштинску и међународну сарадњу има предсједника и 4 члана.

Одбор за међуопштинску и међународну сарадњу разматра питања међуопштинске сарадње; подноси предлоге Скупштини за успостављање, одржавање и даље развијање односа и веза општине са другим општинама и градовима у земљи и иностранству; организује и прати спровођење закључака Скупштине у овој области.

**Савјет за давање предлога назива насеља, улица и тргова**

**Члан 16**

Савјет за давање предлога назива насеља, улица и тргова има предсједника и 4 члана.

Савјет за давање предлога назива насеља, улица и тргова разматра предлоге за давање и промјену назива насеља, улица и тргова и утврђује предлоге за Скупштину.

**Савјет за заштиту животне средине**

**Члан 17**

Савјет за заштиту животне средине има предсједника и 4 члана.

Савјет за заштиту животне средине разматра одлуке и друга акта, као и питања везана за заштиту и унапређење животне средине, ваздуха, природе и природних добара, заштиту од буке и прати активности на спречавању и отклањању штетних последица које угрожавају животну средину.

**Савјет за представке и притужбе**

**Члан 18**

Савјет за представке и притужбе има предсједника и 4 члана.

Савјет за представке и притужбе разматра представке и притужбе грађана упућене или уступљене Скупштини и предлаже Скупштини и надлежним органима мјере за рјешавање питања садржаних у њима и о томе обавјештава подносиоце представки и притужби.

**ПОВРЕМЕНА РАДНА ТИЈЕЛА**

**Члан 19**

Комисија, као повремена радна тијела, образују се за извршење одређених послова за потребе Скупштине и њихов мандат престаје извршењем посла, односно задатака за који су образоване.

Одлуком о образовању Комисије утврђује се састав, задаци и рок за извршење задатка за који је образована.

1. **НАЧИН РАДА И ОДЛУЧИВАЊА**

**Члан 20**

Радно тијело ради и одлучује на сједницама.

Сједницу радног тијела сазива предсједник радног тијала, по сопственој иницијативи, ако то затражи предсједник Слупштине или предложи 1/3 чланова радног тијела уз навођење питања о којем ће се расправљати.

Ако предсједник не сзове сједницу радног тијела, сједницу радног тијела ће сазвати предсједник Скупштине.

**Члан 21**

Сазив за сједницу радног тијела са предлогом дневног реда, упућује се члановима радног тијела најкасније 2 дана прије дана одржавања сједнице.

Изузетно, у хитним случајевима, предсједник радног тијела може сазвати сједницу радног тијела и у краћем року, с тим што је дужан да чланове радног тијела обавијести о питању које ће се рзаматрати на тој сједници, а на самој сједници да образложи разлоге за сазивање сједнице у року краћем од рока утврђеног у ставу 1 овог члана.

Уколико се на сједници Скупштине усвоји допуна дневног реда у складу са пословником,предсједник Скупштине ће дати паузу у раду сједнице како би надлежно радно тијело размотрило ту допуну.

**Član 22**

Радно тијело је обавезно да размотри сва питања из свог дјелокруга.

**Члан 23**

Радно тијело ради ако сједници присуствује већина чланова радног тијела, а одлуке донови већином гласова присутних чланова.

**Члан 24**

Предсједник радног тијела усклађује рад радног тијела са радом Скупштине и других радних тијела, предлае дневни ред и предсједава сједницом радног тијела.

Предсједник и секретар радног тијела организују рад радног тијела.

Предсједник радног тијела сарађује са предсједником Скупштине, предсједницима других радних тијела, у вези са питањима из дјелокруга рада радног тијела.

Предсједник радног тијела стара се о спровођењу аката радног тијела и обавља друге послове утврђене Псловником и овом одлуком.

**Члан 25**

Радна тијела сарађују међусобно о питањима која су од заједничког интереса и могу да одржавају заједничке сједнице.

У случају одржавања заједничке сједнице, свако радно тијело се изјашњава и доноси одлуке посебно.

**Члан 26**

У раду радног тијела учествују представници предлагача акта и подносиоци амандмана који се на сједници разматрају.

У раду радног тијела могу, по позиву, учествовати представници органа локалне управе, јавних и других служби чији је оснивач општина, представници невладиних организација, без права одлучивња.

**УЧЕШЋЕ НАУЧНИХ И СТРУЧНИХ ЛИЦА У РАДНУ РАДНИХ ТИЈЕЛА**

**Члан 27**

Ради прибављања информација, односно стручних мишљења о предлозима аката који се разматрају, радно тијело на сједници може позвати научна и стручна лица, која могу пружити те информације (у даљем тексту: јавно саслушање).

Циљ јавног саслушања из става 1 овог члана је да се одборници (радно тијело) и јавност ближе информишу и упознају о суштинским питањима и рјешењима, као и оним који су од посебног интереса за грађане и јавност, односно о питањима и рјешењима која изазивају нејасноће, дилеме или принципијелна спорења, а која су предмет конкретног предлога акта, односно другог питања о коме се води расправа.

**Члан 28**

Одлуку о јавном салушању доноси радно тијело, а дужно је да то уради када то захтијева најмање 1/3 чланова радног тијела.

Јавног саслушања може бити само о питању које је на дневном реду радног тијела.

**Члан 29**

За вријеме јавног саслушања чланови радног тијела могу постављати питања лицу које учествује у раду радног тијела, а ово право, по одлуци радног тијела, може бити ограничено само за одређени број чланова радног тијела.

**Члан 30**

Поводом јавног саслушања, на сједници радног тијела може се водити расправа са лицем које даје информације само ако је то неопходно да би се појасниле чињенице о конкретној ситуацији.

О потреби отварања расправе из става 1 овог члана, времену њеног трајања и учешћу сваког појединца одлучује радно тијело, с тим што се по правилу, мора дозволити да учешће у расправи узме по један члан из сваког одборничког клуба, ако то жели.

**Члан 31**

О одлуци за јавно саслушање предсједник радног тијела обавјестава лица позвана за јавно саслушање, упознаје их са питањима која су предмет јавног салушања и од њих може захтијевати да своје мишљење доставе и у писаној форми.

**Члан 32**

Мишљење изнијето у јавном саслушању уноси се у извјештај о раду радног тијела који се подноси скупштини и мора бити вјеродостојно, а све техничке и друге исправке могу се вршити само уз сагласност лица чија је изјава у питању.

**Члан 33**

Лица која учествују на јавном саслушању имају право на награду и накнаду трошкова у складу са посебном одлуком.

**Члан 34**

Радно тијело у извршавању послова из свог дјелокруга може тражити од органа локалне управе и јавних служби податке и информације од значаја за свој рад предко предсједника или секретара радног тијела који су дужни добијене податке и информације презентовати радном тијелу.

**Члан 35**

Радно тијело подноси Скупштини извјештај који садржи мишљење и предлог радног тијела.

Ако се ставоти или предлози појединих чланова радног тијела различити од усвојеног става радног тијела, ти ставоти односно предлози уносе се у извјештај за Скупштину, ако то захтијевају чланови радног тијела који су издвојили мишљење.

Радно тијело подноси Скупштини извјештај и у случају када су мишљења и предлози подијељени, односно, када нијесу добили потребну већину.

**Члан 36**

Извјестилац радног тијела на сједници Скупштине је Предсједник радног тијела или члан кога он одреди ..

Извјестилац се на сједници Скупштине, у складу са ставовима које је заузело радно тијело, изјашњава у име радног тијела о питањима у вези са мишљењем, односно предлогом радног тијела и не може измијенити предлог или одустати од става радног тијела, ако га радно тијело није за то овластило.

**Члан 37**

О раду на сједници радног тијела води се записник.

На основу тог записника Секретар радног тијела и Предсједник радног тијела раде сажети извјештај, односно мишљење радног тијела које се чита на скупштини.

Члан радног тијела уколико је незадовољан извјештајем који је изнијет на сједници скупштине, може дати приговор.

Уколико чланови радног тијела нијесу дали приговор на извјештај,исти потписује Предсједник радног тијела

1. **ЗАВРШНЕ ОДРЕДБЕ**

**Члан 38**

Ступањем на снагу ове одлуке престаје да важи Одлука о образовању радних тијела Скупштине „Службени лист РЦГ“,бр.042/06 од 08.11.2006.године)

**Члан 39**

Ова одлука ступа на снагу осмог дана од дана објављивања у ``Службеном листу ЦГ – општински прописи``.

**Број :030-44-2018-02/7**

**Андријевица,27.12.2019. године.**

**СКУПШТИНА ОПШТИНЕ АНДРИЈЕВИЦА**

**ПРЕДСЈЕДНИК,**

**Славко М.Стијовић,с.р.**